31/03/2020 | Administración LocalMunicipal
Ames
Cambio sistema S--15

En aplicación do disposto no art.45 da Lei 39/15 do Procedemento Administrativo Común das Administracións Públicas, publícase o decreto número 268/2020 de data 04-02-2020, do seguinte teor: “DECRETO DA ALCALDÍA ASUNTO: INICIO PROCEDEMENTO CAMBIO DE SISTEMA DE ACTUACIÓN. ÁMBITO: S-15 “Travesía do Porto Sur” PXOM. EXPEDIENTE Nº 2018/213/000008 EXPEDIENTE relacionado Nº 2019/U022/000003 I. ANTECEDENTES E CONSIDERACIÓNS LEGAIS I. Visto o informe emitido o 28 de xaneiro do 2020 e proposta de actuación do 3 de febreiro do 2020 subscritos polo letrado contratado para o servizo “asesoramento e xestión de licenzas de construción do ámbito do S15 e posta en funcionamento da parcela de uso dotacional” no que se conclúe co a proposta de conducir a actuación a través dun expediente de modificación do sistema de actuación alleo ao planeamento regulado no art.285.2 b) do Decreto 92/2019, polo que apróbase o Regulamento da Lei 2/2016 do Solo de Galicia (RLSG) II. Analizado o contido do devandito informe en reunión de traballo mantida cos servizos técnicos e xurídicos do Concello o pasado día 31 de xaneiro, na que se constatou a existencia dun inicial e urxente interese de colaboración por propietarios da maioría da superficie do polígono e da propia Xunta de Compensación en acreditar a súa efectiva colaboración e fixar os parámetros polos que debe discorrer a mesma, e así dotar da necesaria seguridade xurídica tanto para o Concello como para os propietarios. Polo exposto esta Alcaldía, no uso das atribucións conferidas no art.21.1 s) ao tratarse dun acto de trámite que non é obxecto de delegación á Xunta de Goberno Local, RESOLVO: Primeiro.- Iniciar expediente de modificación do sistema de actuación alleo ao planeamento no sector de solo urbanizable S-15 “Travesía do Porto Sur” do PXOM, e abrir o devandito expediente á colaboración dos propietarios no marco que prevé o art.285.2 do RLSG. Segundo.- Incorpórese ao expediente, como cabeceira do mesmo, o informe emitido polo letrado contratado para o efecto, así como o informe e plano elaborado pola arquitecta municipal en relación coa proposta de delimitación de fases para a recepción parcial da urbanización. Terceiro.- Dar traslado desta resolución e dos citados informes e plano á Xunta de Compensación e aos propietarios afectados, como trámite de audien cia previo ao de información pública previsto no art.285.3 do RLSG, a fin de que NO PRAZO DE QUINCE DÍAS poidan presentar ALEGACIÓNS en relación coa proposta aquí contida, que dará lugar, no seu caso, a tramitación e formalización no documento administrativo que correspondera, dos compromisos e garantías asumidas, co conseguinte arquivo do presente expediente. Cuarto.- Fixar como condicións e garantías que darían lugar ao arquivo do expediente de cambio de sistema con aprobación das fases de recepción parcial da urbanización, sen prexuízo das modificacións que puidesen resultar do trámite de audiencia do punto anterior e dos informes correspondentes, as seguintes: A) A presentación por parte da Xunta de Compensación, no prazo dun mes, do proxecto que conteña as omisións, correccións do de urbanización aprobado no seu día, no cal se terán en conta as obras asumidas e executadas polo Concello que resultan aproveitables e válidas para a urbanización definitiva. B) A fixación das garantías para constituír pola Xunta de Compensación e/ou polos propietarios de parcelas en cada unha das fases, segundo o seguinte esquema: Quinto.- Notifíquese co réxime de recursos que proceda ao tratarse dun acto de trámite.” A oposición á presente resolución, ao tratarse dun acto de trámite, poderá alegarse polos interesados para a súa consideración na resolución que poña fin ao procedemento (Art.112.1.2º da Lei 39/2015, do 1 de outubro, do procedemento administrativo común das administracións públicas Ames, 11 de marzo de 2020. O Alcalde.- José M. Miñones Conde.- asinado dixitalmente.